internet vaartha 168 Views
న్యూఢిల్లీ : భారత్‌లో స్మార్ట్‌ఫోన్‌ వినియోగం పెరుగుతున్న కొద్దీ మొబైల్‌డేటా ట్రాఫిక్‌ పెరుగుతూ వస్తోంది. 2021నాటికి భారత్‌లో 15 రెట్లుడేటా వినియోగం పెరుగుతుందని సర్వేలు చెపుతున్నాయి. మొబైల్‌ చందాల్లో కూడా పెరుగుతున్నాయి. మార్చి త్రైమాసికంలో 21 మిలియన్లవరకూ కొత్త చందాలు చేరాయి. భారత్‌ తర్వాత మైన్మార్‌, ఇండోనేసియాల్లో ఐదు మిలియన్‌ లకుపైగా నికరంగా కొత్తచందాదారులు వచ్చారు. అమెరికా, పాకి స్థాన్‌లపరంగా మూడు మిలియన్లకుపైగా కొత్త చందాలు వచ్చి నట్లు ఎరిక్‌సన్‌ మొబిలిటీ నివేదిక ప్రకటించింది. ప్రపంచ వ్యాప్తంగా ఇంటర్నెట్‌ ఆఫ్‌ థింగ్స్‌(ఐఒటి) మొబైల్‌ఫోన్లను మించి పోగలదని అంచనా. మొబైల్‌ డేటా కనెక్ట్‌ అయిన ఫోన్లు 2018 నాటికి రెట్టింపు అవుతాయి. 2015- 2021 మధ్యకాలంలో ఐఒటి కనెక్ట్‌ ఉపకరణాలు 23శాతం వార్షిక వృద్ధితో ఉంటాయి. సెల్యులర్‌ మొబైల్‌ఇంటర్నెట్‌ మరింతగా వృద్ధి రేటుతో ఉంటుందని అంచనా. 28 బిలియన్ల మొత్తం ఉపకరణాల్లో 2021నాటికి డేటాట్రాఫిక్‌ మరింత పెరుగుతుంది. 2020 నుంచి 5జి నెట్‌వర్క్‌ వాణిజ్యపరమైన కార్యకలాపాలు ప్రారంభిస్తుంది. ఐఒటివంటి వాటికి మరింత వృద్ధిలోనికి వస్తాయి. పశ్చిమయూరోప్‌ ప్రాంతంలో ఐఒటి కనె క్షన్లకు మరింత వృద్ధి నమోదవుతుందని ఎరిక్‌సన్‌ వెల్లడించింది. 2021 నాటికి 400శాం పెరుగుతుందని ఎరిక్‌సన్‌ అంచనా. ఇక స్మార్ట్‌ఫోన్‌ చందాలు మరింతగా పెరుగుతాయి. బేసిక్‌ఫోన్ల కంటే స్మార్ట్‌ఫోన్లు సెప్టెంబరు త్రైమాసికం నాటికి మరింత పెరుగుతాయి. 2021 నాటికి స్మార్ట్‌ఫోన్‌ చందాలు రెట్టింపు అవుతాయి. 3.4 బిలియన్ల నుంచి 6.3బిలియన్లకు చేరతాయని అంచనా. మొత్తం ఐదు బిలియన్ల మొబైల్‌ డేటా చందాదారులు ప్రస్తుతం ఉన్నారు. సెల్యులర్‌ డేటా స్మార్ట్‌ఫోన్‌ వీడియో వంటి వి 127శాతం వృద్ధి నమోదయింది. 2014, 2015 సంవత్స రాల్లోని 15నెలలకాలంలో భారీ వృద్ధిని నమోదు చేసాయి.